title: Εκτελεστικός κανονισμός (ΕΕ) αριθ. 704/2013 της Επιτροπής, της 23ης Ιουλίου 2013 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               25.7.2013

               EL

               Επίσημη Εφημερίδα της Ευρωπαϊκής Ένωσης

               L 200/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 704/2013 ΤΗΣ ΕΠΙΤΡΟΠΉΣ
   της 23ης Ιουλίου 2013
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο, τις δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με τον παρόντα κανονισμό, να μπορεί να εξακολουθήσει να τις επικαλείται ο κάτοχός τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να εξακολουθήσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Ιουλίου 2013.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                              1.

                              Μονάδα ηλεκτρονικού ελέγχου για τάση λειτουργίας που δεν υπερβαίνει τα 1 000 V (αποκαλούμενη «ενότητα φορέα ελέγχου»), που έχει σχεδιαστεί ως στοιχείο του ηλεκτρονικού συστήματος ελέγχου ενός μηχανοκίνητου οχήματος, με διαστάσεις περίπου 16 × 13 × 3 cm, η οποία περιλαμβάνει:

                                          —

                                          συσκευή χειρισμού με προγραμματιζόμενη μνήμη με ενεργητικά και παθητικά στοιχεία, π.χ., κρυσταλλολυχνίες, διόδους, επεξεργαστή, αντιστάσεις, πυκνωτές και πηνία αντίδρασης και αυτεπαγωγής

                                          —

                                          ενσωματωμένο δέκτη και προσαρτημένη κεραία.

                                    Η μονάδα λαμβάνει σήματα από τα χειροκίνητα κομβία και από αισθητήρες (π.χ. αισθητήρες βροχής και φωτοαισθητήρες), τα επεξεργάζεται και, βάσει αυτών, ελέγχει διάφορες διατάξεις στο όχημα, για παράδειγμα, τους υαλοκαθαριστήρες, τη θέρμανση υαλοπινάκων, τον εσωτερικό φωτισμό, τους εμπρόσθιους και οπίσθιους φανούς ομίχλης, τους φανούς πορείας ημέρας. Η μονάδα ελέγχει επίσης την ενεργοποίηση των συσκευών σηματοδότησης, για παράδειγμα, τη συσκευή υπενθύμισης της χρήσης της ζώνης ασφαλείας και την προειδοποίηση υπερβολικής ταχύτητας.
                              Λαμβάνει σήματα από το κλειδί τηλεχειρισμού που δίνει τη δυνατότητα να κλειδωθούν ή να ξεκλειδωθούν οι πόρτες του οχήματος.

                  8537 10 99

                  Η κατάταξη καθορίζεται από τους Γενικούς Κανόνες 1, 3γ) και 6 για την ερμηνεία της Συνδυασμένης Ονοματολογίας, τη Σημείωση 2στ) του Τμήματος XVII και από το κείμενο των κωδικών ΣΟ 8537, 8537 10 και 8537 10 99.
                  Η κατάταξη στην κλάση 8512 αποκλείεται, επειδή η μονάδα δεν περιέχει συσκευές οπτικής ή ακουστικής σηματοδότησης, αλλά απλώς ενεργοποιεί τον εν λόγω εξοπλισμό.
                  Η κατάταξη στην κλάση 9032 αποκλείεται επίσης, επειδή η μονάδα δεν επιτελεί τη λειτουργία του αυτόματου ελέγχου ηλεκτρικών ή μη ηλεκτρικών μεγεθών (βλ. Σημείωση 7 του Κεφαλαίου 90).
                  Η μονάδα είναι σχεδιασμένη για να εκτελεί δύο ή περισσότερες συμπληρωματικές ή εναλλακτικές λειτουργίες, που καλύπτονται από τους κωδικούς ΣΟ 8537 10 91 και 8537 10 99. Εκτελεί τη λειτουργία της συσκευής χειρισμού προγραμματιζόμενης μνήμης που χρησιμοποιείται για τον ηλεκτρικό έλεγχο μηχανών, π.χ. υαλοκαθαριστήρων και θέρμανσης υαλοπινάκων (βλέπε επίσης τις Επεξηγηματικές Σημειώσεις του Εναρμονισμένου Συστήματος (ΕΣΕΣ) στην κλάση 8537 σημείο 3), και τις Επεξηγηματικές Σημειώσεις της Συνδυασμένης Ονοματολογίας (ΕΣΣΟ) για τη διάκριση 8537 10 91). Η μονάδα εκτελεί επίσης τη λειτουργία του ηλεκτρικού ελέγχου της ενεργοποίησης των συσκευών σηματοδότησης, για παράδειγμα, τη συσκευή υπενθύμισης της χρήσης της ζώνης ασφαλείας και την προειδοποίηση υπερβολικής ταχύτητας. Καθώς και οι δύο λειτουργίες είναι εξίσου σημαντικές για τη λειτουργία της μονάδας, δεν είναι δυνατόν να καθοριστεί η κύρια λειτουργία της μονάδας.
                  Η μονάδα πρέπει επομένως να καταταχθεί στον κωδικό ΣΟ 8537 10 99, ως άλλος πίνακας, πλαίσιο, κονσόλα, αναλόγιο, ερμάριο και άλλη βάση για τον έλεγχο του ρεύματος για τάσεις που δεν υπερβαίνουν τα 1 000 V.

                              2.

                              Μονάδα ηλεκτρονικού ελέγχου για τάση λειτουργίας που δεν υπερβαίνει τα 1 000 V (αποκαλούμενη «αυτόματη μετάδοση κίνησης» (ΑΤΜ)), που έχει σχεδιαστεί ως συστατικό μέρος του ηλεκτρονικού συστήματος ελέγχου ενός αυτοκίνητου οχήματος, με διαστάσεις περίπου 8 × 6 × 3 cm.
                              Η μονάδα περιλαμβάνει διάταξη ελέγχου με ενεργητικά και παθητικά στοιχεία, για παράδειγμα, κρυσταλλολυχνίες, διόδους, επεξεργαστή, αντιστάσεις, πυκνωτές και πηνία αντίδρασης και αυτεπαγωγής. Η διάταξη ελέγχου δεν είναι προγραμματιζόμενη.
                              Η μονάδα λαμβάνει σήματα από αισθητήρες καταγραφής της θέσης του μοχλού ταχυτήτων, τα επεξεργάζεται και, βάσει αυτών, ελέγχει τη συμπλοκή της κατάλληλης ταχύτητας για την αυτόματη μετάδοση κίνησης ενός αυτοκίνητου οχήματος.

                  8537 10 99

                  Η κατάταξη καθορίζεται από τους Γενικούς Κανόνες 1 και 6 για την ερμηνεία της Συνδυασμένης Ονοματολογίας, τη Σημείωση 2στ) του Τμήματος XVII και το κείμενο των κωδικών ΣΟ 8537, 8537 10 και 8537 10 99.
                  Η κατάταξη στον κωδικό ΣΟ 8537 10 91 αποκλείεται, επειδή η μονάδα χρησιμοποιείται μόνο για τον ηλεκτρικό χειρισμό της συμπλοκής της κατάλληλης ταχύτητας της αυτόματης μετάδοσης κίνησης ενός μηχανοκίνητου οχήματος και η διάταξη ελέγχου δεν είναι προγραμματιζόμενη.
                  Η κατάταξη στην κλάση 9032 αποκλείεται επίσης, επειδή η μονάδα δεν εκτελεί τη λειτουργία του αυτόματου ελέγχου ηλεκτρικών ή μη ηλεκτρικών μεγεθών (βλ. Σημείωση 7 του Κεφαλαίου 90).
                  Η μονάδα πρέπει, επομένως, να καταταχθεί στον κωδικό ΣΟ 8537 10 99, ως άλλος πίνακας, πλαίσιο, κονσόλα, αναλόγιο, ερμάριο και άλλη βάση για τον ηλεκτρικό έλεγχο για τάση που δεν υπερβαίνει τα 1 000 V.

                              3.

                              Μονάδα ηλεκτρονικού ελέγχου για τάση λειτουργίας που δεν υπερβαίνει τα 1 000 V (αποκαλούμενη «ευφυές κλειδί»), που έχει σχεδιαστεί ως συστατικό μέρος του ηλεκτρονικού συστήματος ελέγχου ενός αυτοκίνητου οχήματος με διαστάσεις περίπου 15 × 12 × 4 cm, η οποία περιλαμβάνει:

                                          —

                                          συσκευή χειρισμού με προγραμματιζόμενη μνήμη με ενεργητικά και παθητικά στοιχεία, π.χ., κρυσταλλολυχνίες, διόδους, επεξεργαστή, αντιστάσεις, πυκνωτές και πηνία αντίδρασης και αυτεπαγωγής,

                                          —

                                          ενσωματωμένο δέκτη για επικοινωνία αναμεταδότη (προσδιορισμός της θέσης του κλειδιού) μεταξύ του κλειδιού και της μονάδας.

                                    Η μονάδα συνδέεται με κεραίες που έχουν ήδη ενσωματωθεί στο όχημα και επιτρέπουν την ανίχνευση της παρουσίας του κλειδιού κοντά στο όχημα.
                              Η μονάδα λαμβάνει σήματα από χειροκίνητα κομβία και από τις κεραίες, τα επεξεργάζεται και, βάσει αυτών, ελέγχει συσκευές, για παράδειγμα, κλειδώνει ή ξεκλειδώνει τις πόρτες του οχήματος, εκκινεί τον κινητήρα. Ελέγχει επίσης την ενεργοποίηση των συσκευών σηματοδότησης, για παράδειγμα, τις λειτουργίες ελέγχου για πρόσβαση χωρίς κλειδί (key-free), συμπεριλαμβανομένης της ακουστικής προειδοποίησης, όταν το ηλεκτρονικό κλειδί έχει εγκαταλείψει το όχημα.

                  8537 10 99

                  Η κατάταξη καθορίζεται από τους Γενικούς Κανόνες 1, 3γ) και 6 για την ερμηνεία της Συνδυασμένης Ονοματολογίας, τη Σημείωση 2στ) του Τμήματος XVII και από το κείμενο των κωδικών ΣΟ 8537, 8537 10 και 8537 10 99.
                  Η κατάταξη στην κλάση 8512 αποκλείεται, επειδή η μονάδα δεν διαθέτει εξοπλισμό οπτικής ή ακουστικής σηματοδότησης, αλλά ενεργοποιεί απλώς τον εν λόγω εξοπλισμό.
                  Η κατάταξη στην κλάση 9032 αποκλείεται επίσης, επειδή η μονάδα δεν εκτελεί τη λειτουργία του αυτόματου ελέγχου ηλεκτρικών ή μη ηλεκτρικών μεγεθών (βλ. Σημείωση 7 του Κεφαλαίου 90).
                  Η μονάδα είναι σχεδιασμένη για να εκτελεί δύο ή περισσότερες συμπληρωματικές ή εναλλακτικές λειτουργίες, που καλύπτονται από τους κωδικούς ΣΟ 8537 10 91 και 8537 10 99. Επιτελεί, επίσης, τη λειτουργία συσκευής χειρισμού προγραμματιζόμενης μνήμης που χρησιμοποιείται για τον ηλεκτρικό έλεγχο μηχανών, π.χ. κλείδωμα ή ξεκλείδωμα των θυρών του οχήματος και εκκίνηση του κινητήρα (βλέπε επίσης τις Επεξηγηματικές Σημειώσεις του Εναρμονισμένου Συστήματος (ΕΣΕΣ) της κλάσης 8537 σημείο 3 και τις Επεξηγηματικές Σημειώσεις της Συνδυασμένης Ονοματολογίας (ΕΣΣΟ) της διάκρισης 8537 10 91). Εκτελεί επίσης τη λειτουργία του ηλεκτρικού ελέγχου της ενεργοποίησης συσκευών σηματοδότησης, για παράδειγμα, τις λειτουργίες ελέγχου για πρόσβαση χωρίς κλειδί (key-free), συμπεριλαμβανομένης της ακουστικής προειδοποίησης, όταν το ηλεκτρονικό κλειδί έχει εγκαταλείψει το όχημα. Καθώς και οι δύο λειτουργίες είναι εξίσου σημαντικές για τη λειτουργία της μονάδας, δεν είναι δυνατόν να καθοριστεί η κύρια λειτουργία της μονάδας.
                  Η μονάδα πρέπει επομένως να καταταχθεί στον κωδικό ΣΟ 8537 10 99 ως άλλος πίνακας, πλάκα, κονσόλα, αναλόγιο, ερμάριο και άλλη βάση για τον ηλεκτρικό έλεγχο για τάσεις που δεν υπερβαίνουν τα 1 000 V.


title: Εκτελεστικός κανονισμός (ΕΕ) αριθ. 145/2013 της Επιτροπής, της 19ης Φεβρουαρίου 2013 , για την τροποποίηση του κανονισμού (ΕΚ) αριθ. 314/2004 του Συμβουλίου για περιοριστικά μέτρα σχετικά με τη Ζιμπάμπουε

text:
               20.2.2013

               EL

               Επίσημη Εφημερίδα της Ευρωπαϊκής Ένωσης

               L 47/63

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 145/2013 ΤΗΣ ΕΠΙΤΡΟΠΉΣ
   της 19ης Φεβρουαρίου 2013
   για την τροποποίηση του κανονισμού (ΕΚ) αριθ. 314/2004 του Συμβουλίου για περιοριστικά μέτρα σχετικά με τη Ζιμπάμπουε
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 314/2004 του Συμβουλίου, της 19ης Φεβρουαρίου 2004, για ορισμένα περιοριστικά μέτρα σχετικά με τη Ζιμπάμπουε (1) και ιδίως το άρθρο 11 στοιχεία α) και β),
   Εκτιμώντας τα ακόλουθα:

               (1)

               Το παράρτημα ΙΙΙ του κανονισμού (ΕΚ) αριθ. 314/2004 απαριθμεί τα πρόσωπα που αφορά η δυνάμει του εν λόγω κανονισμού δέσμευση κεφαλαίων και οικονομικών πόρων. Το παράρτημα ΙΙ του κανονισμού (ΕΚ) αριθ. 314/2004 περιέχει κατάλογο των αρμόδιων αρχών στις οποίες ανατίθενται ειδικά καθήκοντα σχετικά με την εφαρμογή του εν λόγω κανονισμού.

               (2)

               Η απόφαση 2011/101/ΚΕΠΠΑ του Συμβουλίου, της 15ης Φεβρουαρίου 2011, σχετικά με περιοριστικά μέτρα κατά της Ζιμπάμπουε (2) επισημαίνει τα φυσικά και νομικά πρόσωπα στα οποία πρέπει να εφαρμοστούν οι περιορισμοί, σύμφωνα με το άρθρο 5 της εν λόγω απόφασης, και ο κανονισμός (ΕΚ) αριθ. 314/2004 επιβεβαιώνει την απόφαση αυτή στο βαθμό που απαιτείται η ανάληψη δράσης στο επίπεδο της Ένωσης.

               (3)

               Στις 18 Φεβρουαρίου 2013, το Συμβούλιο αποφάσισε να διαγραφούν ορισμένες καταχωρίσεις από τον κατάλογο των προσώπων και οντοτήτων ως προς τα οποία θα πρέπει να ισχύουν οι περιορισμοί. Το παράρτημα ΙΙΙ του κανονισμού (ΕΚ) αριθ. 314/2004 θα πρέπει να τροποποιηθεί για να διασφαλιστεί συνοχή με την εν λόγω απόφαση του Συμβουλίου.

               (4)

               Το παράρτημα II του κανονισμού (ΕΚ) αριθ. 314/2004 πρέπει να επικαιροποιηθεί βάσει των τελευταίων πληροφοριών που υπέβαλαν τα κράτη μέλη όσον αφορά τον προσδιορισμό των αρμόδιων αρχών.

               (5)

               Ως εκ τούτου, ο κανονισμός (ΕΚ) αριθ. 314/2004 πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 314/2004 τροποποιείται ως εξής:

               (1)

               Το παράρτημα II αντικαθίσταται από το κείμενο που περιλαμβάνεται στο παράρτημα I του παρόντος κανονισμού.

               (2)

               Το παράρτημα ΙΙΙ τροποποιείται σύμφωνα με το παράρτημα ΙΙ του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Φεβρουαρίου 2013.

            Για την Επιτροπή, εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 55 της 24.2.2004, σ. 1.

      (2)  ΕΕ L 42 της 16.2.2011, σ. 6-23.

      ΠΑΡΑΡΤΗΜΑ I

            «ΠΑΡΑΡΤΗΜΑ ΙΙ

               Δικτυακοί τόποι με πληροφορίες σχετικά με τις αρμόδιες αρχές που αναφέρονται στα άρθρα 4, 7 και 8 και διεύθυνση για κοινοποιήσεις προς την Ευρωπαϊκή Επιτροπή

            ΒΕΛΓΙΟ
            http://www.diplomatie.be/eusanctions
            ΒΟΥΛΓΑΡΙΑ
            http://www.mfa.bg/en/pages/135/index.html
            ΤΣΕΧΙΚΗ ΔΗΜΟΚΡΑΤΙΑ
            http://www.mfcr.cz/mezinarodnisankce
            ΔΑΝΙΑ
            http://um.dk/da/politik-og-diplomati/retsorden/sanktioner/
            ΓΕΡΜΑΝΙΑ
            http://www.bmwi.de/DE/Themen/Aussenwirtschaft/aussenwirtschaftsrecht,did=404888.html
            ΕΣΘΟΝΙΑ
            http://www.vm.ee/est/kat_622/
            ΙΡΛΑΝΔΙΑ
            http://www.dfa.ie/home/index.aspx?id=28519
            ΕΛΛΑΔΑ
            http://www.mfa.gr/en/foreign-policy/global-issues/international-sanctions.html
            ΙΣΠΑΝΙΑ
            http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
            ΓΑΛΛΙΑ
            http://www.diplomatie.gouv.fr/autorites-sanctions/
            IΤΑΛΙΑ
            http://www.esteri.it/MAE/IT/Politica_Europea/Deroghe.htm
            ΚΥΠΡΟΣ
            http://www.mfa.gov.cy/sanctions
            ΛΕΤΟΝΙΑ
            http://www.mfa.gov.lv/en/security/4539
            ΛΙΘΟΥΑΝΙΑ
            http://www.urm.lt/sanctions
            ΛΟΥΞΕΜΒΟΥΡΓΟ
            http://www.mae.lu/sanctions
            ΟΥΓΓΑΡΙΑ
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            ΜΑΛΤΑ
            http://www.doi.gov.mt/EN/bodies/boards/sanctions_monitoring.asp
            ΚΑΤΩ ΧΩΡΕΣ
            www.rijksoverheid.nl/onderwerpen/internationale-vrede-en-veiligheid/sancties
            ΑΥΣΤΡΙΑ
            http://www.bmeia.gv.at/view.php3?f_id=12750&LNG=en&version=
            ΠΟΛΩΝΙΑ
            http://www.msz.gov.pl
            ΠΟΡΤΟΓΑΛΙΑ
            http://www.min-nestrangeiros.pt
            ΡΟΥΜΑΝΙΑ
            http://www.mae.ro/node/1548
            ΣΛΟΒΕΝΙΑ
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            ΣΛΟΒΑΚΙΑ
            http://www.foreign.gov.sk
            ΦΙΝΛΑΝΔΙΑ
            http://formin.finland.fi/kvyhteistyo/pakotteet
            ΣΟΥΗΔΙΑ
            http://www.ud.se/sanktioner
            ΗΝΩΜΕΝΟ ΒΑΣΙΛΕΙΟ
            www.fco.gov.uk/competentauthorities

               Διεύθυνση για κοινοποιήσεις προς την Ευρωπαϊκή Επιτροπή:

                        European Commission

                        Service for Foreign Policy Instruments (FPI)

                        EEAS 02/309

                        B-1049 Brussels

                        Belgium

                        Ηλ. ταχ.: relex-sanctions@ec.europa.eu»

      ΠΑΡΑΡΤΗΜΑ II
      Το παράρτημα III του κανονισμού (ΕΚ) αριθ. 314/2004 τροποποιείται ως εξής:

                  (1)

                  Οι ακόλουθες καταχωρίσεις διαγράφονται από τον κατάλογο με τίτλο «Ι. Πρόσωπα»:

                              Ονοματεπώνυμο
                              (και τυχόν ψευδώνυμα)

                              Στοιχεία ταυτοποίησης

                              Λόγοι χαρακτηρισμού

                              (1)

                              Chapfika, David

                              Πρώην αναπληρωτής Υπουργός Γεωργίας (πρώην Αναπληρωτής Υπουργός Οικονομικών), γενν. 7.4.1957,
                              Αριθ. διαβ.: ZL037165.
                              ΔΤ: 63-052161G48

                              Εθνικός πρόεδρος της επιτροπής εράνων του ZANU-PF, χρηματοδότησε πολιτοφυλακές το 2008 χορηγώντας στήριξη σε βάσεις πολιτοφυλακής στην περιοχή Hoyuyu του Mutoko.

                              (2)

                              Chigudu, Tinaye Elisha Nzirasha

                              Πρώην έπαρχος της Manicaland. Γενν. 13.08.1942.
                              Αριθ. διαβ. AD000013.
                              ΔΤ 63-022247R42.

                              Πρώην μόνιμος Γραμματέας του Υπουργείου Ορυχείων και Ανάπτυξης των Εξορυκτικών Δραστηριοτήτων στη Ζιμπάμπουε και πρώην έπαρχος της Manicaland. Συνδέεται με τη μερίδα της κυβέρνησης που ανήκει στο ZANU-PF. Τον Ιούνιο του 2008 διέταξε την καταστολή υποστηρικτών του MDC.

                              (3)

                              Chipanga, Tongesai Shadreck

                              Πρώην Αναπληρωτής Υπουργός Εσωτερικών, γενν. 10.10.1940 ή 10.10.1946.

                              Πρώην μέλος της κυβέρνησης και πρώην διευθυντής της μυστικής αστυνομίας της Ζιμπάμπουε, συνδεόμενος με πολιτικές δολοφονίες.

                              (4)

                              Kwenda, R.

                              Ταγματάρχης Zaka East.

                              Άμεσα εμπλεκόμενος στην εκστρατεία εκφοβισμού που έλαβε χώρα πριν και κατά τη διάρκεια των εκλογών. Πρωτοστάτης της βίας στη Zaka το 2008.

                              (5)

                              Mahofa, Shuvai Ben

                              Πρώην Αναπληρώτρια Υπουργός Ανάπτυξης της Νεολαίας, Θεμάτων Φύλων και Δημιουργίας Θέσεων Απασχόλησης, γενν. 4.4.1941.
                              Αριθ. διαβ. AD000369.
                              ΔΤ 27-031942V27

                              Στήριξε άτομα που δημιούργησαν βάσεις βασανιστηρίων στο Masvingo. Άτομα από αυτές τις βάσεις δολοφόνησαν τον Mapurisa Zvidzai στις 24 Απριλίου 2008 και τον Tiziro Moyo στις 11 Ιουνίου 2008.

                              (6)

                              Mashava, G.

                              Συνταγματάρχης, Κεντρικό Chiredzi.

                              Υπεύθυνος για πολιτικά υποκινούμενες βιαιοπραγίες που σημειώθηκαν στο Chirendzi το 2008.

                              (7)

                              Moyo, Gilbert

                              «Παλαίμαχος», διοικητής πολιτοφυλακής του Zanu-PF.

                              Άμεσα εμπλεκόμενος στην εκστρατεία εκφοβισμού που έλαβε χώρα πριν και κατά τη διάρκεια των εκλογών στο Δυτικό Mashonaland (Chegutu) το 2008· εμπλεκόμενος σε βίαιες καταλήψεις αγροκτημάτων.

                              (8)

                              Mpabanga, S.

                              Αντισυνταγματάρχης, Ανατολικό Mwenezi.

                              Άμεσα εμπλεκόμενος στην εκστρατεία εκφοβισμού που έλαβε χώρα πριν και κατά τη διάρκεια των εκλογών. Υπεύθυνος για πολιτικά υποκινούμενες βιαιοπραγίες στο Mwenezi.

                              (9)

                              Msipa, Cephas George

                              Πρώην έπαρχος Midlands, γενν. στις 7.7.1931.

                              Πρώην έπαρχος συνδεόμενος με την ομάδα της κυβέρνησης που ανήκει στο ZANU-PF.

                              (10)

                              Muchono, C.

                              Αντισυνταγματάρχης, Δυτικό Mwenezi

                              Άμεσα εμπλεκόμενος στην εκστρατεία εκφοβισμού που έλαβε χώρα πριν και κατά τη διάρκεια των εκλογών, καθώς διαδραμάτισε ηγετικό ρόλο στην εκστρατεία εκφοβισμού που πραγματοποιήθηκε στο Mwenezi το 2008.

                              (11)

                              Mudenge, Isack Stanislaus Gorerazvo

                              Υπουργός Ανώτερης και Τριτοβάθμιας Παιδείας (πρώην Υπουργός Εξωτερικών), γενν. στις 17.12.1941, ή 17.12.1948
                              Αριθ. διαβ. AD000964.
                              ΔΤ 63-645385Q22

                              Μέλος της κυβέρνησης ανήκον στο ZANU-PF.

                              (12)

                              Mudonhi, Columbus

                              Υπαστυνόμος, Αστυνομία της Δημοκρατίας της Ζιμπάμπουε (ZRP).

                              Άμεσα εμπλεκόμενος στην εκστρατεία εκφοβισμού που έλαβε χώρα πριν και μετά τις εκλογές, καθώς διαδραμάτισε ηγετικό ρόλο στις βίαιες επιθέσεις που σημειώθηκαν στη Buhera το 2008.

                              (13)

                              Mugariri, Bothwell

                              Πρώην Ανώτερος Αστυνομικός Υποδιοικητής.

                              Πρώην μέλος των δυνάμεων ασφαλείας· υπεύθυνος σε μεγάλο βαθμό για σοβαρές παραβιάσεις της ελευθερίας του συνέρχεσθαι ησύχως. Ως Διοικητής αρμόδιος για τη Χαράρε, συνδέθηκε με βίαιες επιχειρήσεις που σημειώθηκαν τον Μάρτιο του 2007.

                              (14)

                              Mumba, Isaac

                              Αστυνόμος.

                              Άμεσα εμπλεκόμενος στην εκστρατεία εκφοβισμού που έλαβε χώρα πριν και μετά τις εκλογές του 2008. Συμμετείχε στην ηγετική ομάδα που οργάνωσε τις βίαιες επιχειρήσεις στο χωριό Soka στο Muzarabani.

                              (15)

                              Mutsvunguma, S.

                              Συνταγματάρχης, Headlands.

                              Άμεσα εμπλεκόμενος στην εκστρατεία εκφοβισμού που έλαβε χώρα πριν και κατά τη διάρκεια των εκλογών του 2008 στο Mutare και τα Highlands.

                              (16)

                              Nkomo, John Landa

                              Αντιπρόεδρος. Πρώην Πρόεδρος της Βουλής (πρώην Υπουργός Ειδικών Υποθέσεων στο Προεδρικό Γραφείο), εθνικός πρόεδρος του ZANU-PF, γενν. 22.8.1934.
                              Αριθ. διαβ. AD000477.
                              ΔΤ 63-358161Q73

                              Μέλος του ZANU-PF με τη μακρότερη θητεία στην κυβέρνηση.

                              (17)

                              Nyambuya, Michael Reuben

                              Πρώην Υπουργός Ενέργειας και Ενεργειακής Ανάπτυξης (πρώην Αντιστράτηγος, Έπαρχος Manicaland), γενν. 23.7.1955.
                              Αριθ. διαβ. AN045019.
                              ΔΤ 50-013758E50.

                              Πρώην μέλος της κυβέρνησης ανήκον στο ZANU-PF. Συμμετείχε σε περιστατικά βίας στην επαρχία Manicaland και χρησιμοποίησε στρατιωτικό προσωπικό για την κατάληψη αγροκτημάτων.

                              (18)

                              Parirenyatwa, David Pagwese

                              Πρώην Υπουργός Υγείας και Παιδικής Πρόνοιας (πρώην Αναπληρωτής Υπουργός), γενν. 2.8.1950.
                              Αριθ. διαβ. AD000899.
                              ΔΤ 63-320762P47

                              Πρώην μέλος της κυβέρνησης ανήκον στο ZANU-PF. Οργάνωσε βάσεις βασανιστηρίων στην Murehwa North και παρείχε υποστήριξη στις συμμορίες που δολοφόνησαν τους Edward Pfukwa στις 17 Ιουνίου 2008 και Alloys Chandisareva Sanyangore τον Νοέμβριο του 2008.

                              (19)

                              Rangwani, Dani

                              Επιθεωρητής της Αστυνομίας. Γενν. 11.02.62.
                              ΔΤ 70-006039V70

                              Μέλος των δυνάμεων ασφαλείας. Συμμετείχε σε ομάδα 50 ανδρών που χρηματοδοτήθηκαν απευθείας από το ZANU-PF για να εντοπίσουν και να υποβάλουν σε βασανιστήρια υποστηρικτές του MDC τον Απρίλιο του 2007.

                              (20)

                              Ruwodo, Richard

                              Διευθυντής Υποθέσεων Παλαιμάχων στο Υπουργείο Άμυνας. Ταξίαρχος, προήχθη στις 12 Αυγούστου 2008 στον βαθμό του Υποστρατήγου (αποστρατεύτηκε)· πρώην μόνιμος Υφυπουργός Άμυνας, γενν. 14.3.1954.
                              ΔΤ 63-327604B50

                              Ανώτατος αξιωματικός του στρατού που συμμετείχε άμεσα στην εκστρατεία εκφοβισμού πριν και κατά τη διάρκεια των εκλογών. Επιβλέπει τους παλαίμαχους, οι οποίοι χρησιμοποιήθηκαν ως ομάδα για να εφαρμόσουν την πολιτική καταστολής της μερίδας του ZANU-PF στην κυβέρνηση.

                              (21)

                              Zhuwao, Patrick

                              Πρώην Αναπληρωτής Υπουργός Επιστήμης και Τεχνολογίας. Γενν. 23.5.1967.
                              ΔΤ 63-621736K70

                              Πρώην μέλος της κυβέρνησης ανήκον στο ZANU-PF. Παρεμπόδισε τη διεξαγωγή της διάσκεψης για το Σύνταγμα τον Ιούλιο του 2009. Τρομοκράτησε υποστηρικτές του MDC στην περιοχή της πόλης Norton με τη συνοδεία πρακτόρων της CIO.

                  (2)

                  Η ακόλουθη καταχώριση διαγράφεται από τον κατάλογο με τίτλο «ΙΙ. Οντότητες»:

                              Επωνυμία

                              Στοιχεία ταυτοποίησης

                              Λόγοι χαρακτηρισμού

                              (1)

                              Divine Homes (PVT) Ltd

                              6 Hillside Shopping Centre, Harare, Zimbabwe· 31 Kensington Highlands, Harare, Zimbabwe12 Meredith Drive, Eastlea, Harare, Zimbabwe.

                              Πρόεδρος ο David Chapfika.


title: Εκτελεστικός κανονισμός (ΕΕ) αριθ. 1246/2012 της Επιτροπής, της 19ης Δεκεμβρίου 2012 , σχετικά με την τροποποίηση του κανονισμού (ΕΚ) αριθ. 616/2007 για το άνοιγμα και τον τρόπο διαχείρισης κοινοτικών δασμολογικών ποσοστώσεων στον τομέα του κρέατος πουλερικών καταγωγής Βραζιλίας, Ταϊλάνδης και άλλων τρίτων χωρών και την παρέκκλιση από τον εν λόγω κανονισμό για το 2012-2013

text:
               21.12.2012

               EL

               Επίσημη Εφημερίδα της Ευρωπαϊκής Ένωσης

               L 352/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1246/2012 ΤΗΣ ΕΠΙΤΡΟΠΉΣ
   της 19ης Δεκεμβρίου 2012
   σχετικά με την τροποποίηση του κανονισμού (ΕΚ) αριθ. 616/2007 για το άνοιγμα και τον τρόπο διαχείρισης κοινοτικών δασμολογικών ποσοστώσεων στον τομέα του κρέατος πουλερικών καταγωγής Βραζιλίας, Ταϊλάνδης και άλλων τρίτων χωρών και την παρέκκλιση από τον εν λόγω κανονισμό για το 2012-2013
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση της κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 144 παράγραφος 1 και το άρθρο 148, σε συνδυασμό με το άρθρο 4,
   Εκτιμώντας τα ακόλουθα:

               (1)

               Οι συμφωνίες υπό μορφή ανταλλαγής επιστολών μεταξύ της Ευρωπαϊκής Ένωσης και της Βραζιλίας και μεταξύ της Ευρωπαϊκής Ένωσης και της Ταϊλάνδης, που εγκρίθηκαν με την απόφαση 2012/792/ΕΕ του Συμβουλίου (2), προβλέπουν τη χορήγηση νέων ποσοτήτων μεταποιημένου κρέατος πουλερικών στη Βραζιλία, στην Ταϊλάνδη και σε άλλες τρίτες χώρες. Ως εκ τούτου, κρίνεται σκόπιμο να τροποποιηθεί ο κανονισμός (ΕΚ) αριθ. 616/2007 της Επιτροπής (3) για να ληφθούν υπόψη οι νέες ποσότητες.

               (2)

               Ο κανονισμός (ΕΚ) αριθ. 616/2007 προβλέπει ειδική μέθοδο διαχείρισης για τις δασμολογικές ποσοστώσεις που βασίζονται στην καταγωγή των σχετικών προϊόντων. Η διαχείριση των νέων ποσοστώσεων θα πρέπει να γίνεται κατά τον ίδιο τρόπο.

               (3)

               Συνεπώς, ο κανονισμός (ΕΚ) αριθ. 616/2007 θα πρέπει να τροποποιηθεί αναλόγως.

               (4)

               Οι συμφωνίες με τη Βραζιλία και την Ταϊλάνδη αρχίζουν να ισχύουν την 1η Μαρτίου 2013, ενώ οι σχετικές ποσοστώσεις ανοίγονται σε ετήσια βάση για την περίοδο από την 1η Ιουλίου έως τις 30 Ιουνίου. Ως εκ τούτου, κρίνεται σκόπιμο να προβλεφθούν παρεκκλίσεις από ορισμένες διατάξεις του κανονισμού (ΕΚ) αριθ. 616/2007, ο οποίος πρόκειται να τροποποιηθεί με τον παρόντα κανονισμό. Ειδικότερα, η ετήσια ποσότητα για το έτος ποσόστωσης 2012/2013 θα πρέπει να μειωθεί κατ’ αναλογία. Επιπλέον, εφόσον δεν είναι δυνατόν να υποβληθούν αιτήσεις εκ των προτέρων για τις νέες ποσοστώσεις που αρχίζουν να ισχύουν την 1η Μαρτίου 2013, θα πρέπει να εφαρμοστεί ενιαία περίοδος ποσόστωσης από την 1η Μαρτίου 2013 έως τις 30 Ιουνίου 2013 και να προβλεφθεί παρέκκλιση από την κανονική περίοδο υποβολής αιτήσεων που προβλέπεται στο άρθρο 5 παράγραφος 1 του κανονισμού (ΕΚ) αριθ. 616/2007. Η περίοδος ισχύος των πιστοποιητικών εισαγωγής θα πρέπει να τροποποιηθεί αναλόγως.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του κανονισμού (ΕΚ) αριθ. 616/2007
   Ο κανονισμός (ΕΚ) αριθ. 616/2007 τροποποιείται ως εξής:

               1)

               Στο άρθρο 1, η παράγραφος 1 αντικαθίσταται από το ακόλουθο κείμενο:
               «1.   Οι δασμολογικές ποσοστώσεις που περιλαμβάνονται στο παράρτημα I του παρόντος κανονισμού ανοίγονται για την εισαγωγή των προϊόντων τα οποία αφορούν οι συμφωνίες μεταξύ της Ένωσης και της Βραζιλίας και της Ένωσης και της Ταϊλάνδης, που εγκρίθηκαν με την απόφαση 2007/360/ΕΚ και την απόφαση 2012/792/ΕΕ του Συμβουλίου (4).
               Οι δασμολογικές ποσοστώσεις ανοίγονται σε ετήσια βάση για την περίοδο από την 1η Ιουλίου έως τις 30 Ιουνίου.

               2)

               Το άρθρο 3 αντικαθίσταται από το ακόλουθο κείμενο:
               «Άρθρο 3
               1.   Εκτός από τις ποσοστώσεις στις ομάδες 3, 4B, 5B και 6B, η ποσότητα που καθορίζεται για την ετήσια περίοδο ποσόστωσης κατανέμεται σε 4 υποπεριόδους ως εξής:

                           α)

                           30 % από 1ης Ιουλίου έως 30 Σεπτεμβρίου·

                           β)

                           30 % από 1ης Οκτωβρίου έως 31 Δεκεμβρίου·

                           γ)

                           20 % από 1ης Ιανουαρίου έως 31 Μαρτίου·

                           δ)

                           20 % από 1ης Απριλίου έως 30 Ιουνίου.

                     2.   Η ετήσια ποσότητα που καθορίζεται για τις ποσοστώσεις στις ομάδες 3, 4B, 5B και 6B δεν κατανέμεται σε υποπεριόδους.
               3.   Οι ετήσιες ποσότητες που καθορίζονται για τις ποσοστώσεις στις ομάδες 5A και 5B αποτελούν αντικείμενο διαχείρισης που επιτυγχάνεται με την παραχώρηση δικαιωμάτων εισαγωγής σε πρώτο στάδιο και την έκδοση πιστοποιητικών εισαγωγής σε δεύτερο.».

               3)

               Το άρθρο 4 τροποποιείται ως εξής:

                           α)

                           Στην παράγραφο 1 πρώτο και δεύτερο εδάφιο, οι όροι «της ομάδας 5»/«την ομάδα 5» αντικαθίστανται από «των ομάδων 5A και 5B»/«τις ομάδες 5A και 5B».

                           β)

                           Στην παράγραφο 4, οι όροι «ομάδας 3, 6 και 8» αντικαθίστανται από «ομάδων 3, 6A, 6B και 8».

                           γ)

                           Η παράγραφος 5 τροποποιείται ως εξής:

                                       i)

                                       στο πρώτο εδάφιο, οι όροι «της υπ’ αριθ. 5» αντικαθίστανται από «των ομάδων 5A και 5B»·

                                       ii)

                                       στο δεύτερο εδάφιο στοιχείο β), οι όροι «ομάδες 3, 6 και 8» αντικαθίστανται από «ομάδες 3, 6A, 6B και 8»·

                                       iii)

                                       στο τρίτο εδάφιο, οι όροι «την ομάδα 5» αντικαθίστανται από «τις ομάδες 5A και 5B».

                           δ)

                           Στην παράγραφο 6, οι όροι «των ομάδων 3, 6 και 8» αντικαθίστανται από «των ομάδων 3, 6A, 6B και 8».

                           ε)

                           Στην παράγραφο 7 τρίτο εδάφιο, οι όροι «των ομάδων 3 και 6» αντικαθίστανται από τον όρο «των ομάδων 3, 6A και 6B».

               4)

               Το άρθρο 5 τροποποιείται ως εξής:

                           α)

                           Η παράγραφος 1 αντικαθίσταται από το ακόλουθο κείμενο:
                           «1.   Οι αιτήσεις για δικαιώματα εισαγωγής για τις ομάδες 5A και 5B και για την έκδοση πιστοποιητικών εισαγωγής για τις άλλες ομάδες μπορούν να υποβάλλονται μόνο κατά το πρώτο επταήμερο του τρίτου μήνα που προηγείται κάθε περιόδου ή υποπεριόδου ποσόστωσης.».

                           β)

                           Στην παράγραφο 2, οι όροι «την ομάδα 5» αντικαθίσταται από «τις ομάδες 5A και 5B» και οι όροι «τις ομάδες αριθ. 1, 4 και 7» αντικαθίστανται από «τις ομάδες 1, 4A, 4B και 7».

                           γ)

                           Η παράγραφος 3 αντικαθίσταται από το ακόλουθο κείμενο:
                           «3.   Τα κράτη μέλη κοινοποιούν στην Επιτροπή, έως τη δέκατη τέταρτη ημέρα του μήνα κατά τον οποίο υποβάλλονται οι αιτήσεις, τις συνολικά απαιτούμενες ποσότητες σε χιλιόγραμμα, κατανεμημένες ανά αύξοντα αριθμό και καταγωγή.».

                           δ)

                           Στην παράγραφο 5 πρώτο και δεύτερο εδάφιο, οι όροι «την ομάδα 5» αντικαθίστανται από «τις ομάδες 5A και 5B».

               5)

               Το άρθρο 6 τροποποιείται ως εξής:

                           α)

                           Η παράγραφος 1 τροποποιείται ως εξής:

                                       i)

                                       στο στοιχείο α), οι όροι «της ομάδας 5» αντικαθίστανται από «των ομάδων 5A και 5B»·

                                       ii)

                                       το στοιχείο β) αντικαθίσταται από το ακόλουθο κείμενο:

                                                   «β)

                                                   για τις ομάδες 5A και 5B και όχι αργότερα από τη δέκατη ημέρα του μήνα που ακολουθεί κάθε περίοδο ή υποπερίοδο ποσόστωσης, τις ποσότητες που καλύπτονται από τα ήδη εκδοθέντα πιστοποιητικά κατά την εν λόγω περίοδο ή υποπερίοδο ποσόστωσης.».

                           β)

                           Στην παράγραφο 3, το δεύτερο εδάφιο αντικαθίσταται από το ακόλουθο κείμενο:
                           «Για τις ομάδες 3, 4B, 5B και 6B, δεν εφαρμόζεται η κοινοποίηση που αναφέρεται στο πρώτο εδάφιο στοιχείο α).».

                           γ)

                           Η παράγραφος 4 αντικαθίσταται από το ακόλουθο κείμενο:
                           «4.   Οι ποσότητες που καλύπτονται από τις παραγράφους 1 και 3 εκφράζονται σε χιλιόγραμμα και κατανέμονται ανά αύξοντα αριθμό. Οι ποσότητες που καλύπτονται από την παράγραφο 2 εκφράζονται σε χιλιόγραμμα και κατανέμονται ανά αύξοντα αριθμό και καταγωγή.».

               6)

               Στο άρθρο 7, η παράγραφος 1 αντικαθίσταται από το ακόλουθο κείμενο:
               «1.   Κατά παρέκκλιση από το άρθρο 22 του κανονισμού (ΕΚ) αριθ. 376/2008 της Επιτροπής (5), τα πιστοποιητικά εισαγωγής ισχύουν για εκατόν πενήντα ημέρες από την πρώτη ημέρα της περιόδου ή της υποπεριόδου ποσόστωσης για την οποία εκδόθηκαν.
               Για τις ομάδες 5A και 5B, τα πιστοποιητικά ισχύουν για δεκαπέντε εργάσιμες ημέρες από την ημερομηνία της πραγματικής έκδοσής τους, σύμφωνα με το άρθρο 22 παράγραφος 2 του κανονισμού (ΕΚ) αριθ. 376/2008. Τα δικαιώματα εισαγωγής ισχύουν από την πρώτη ημέρα της περιόδου ή της υποπεριόδου ποσόστωσης για την οποία έχει κατατεθεί αίτηση και μέχρι την 30ή Ιουνίου της αντίστοιχης περιόδου ποσόστωσης.

               7)

               Το άρθρο 8 αντικαθίσταται από το ακόλουθο κείμενο:
               «Άρθρο 8
               1.   Η θέση σε ελεύθερη κυκλοφορία στο πλαίσιο των ποσοστώσεων που αναφέρονται στο άρθρο 1 του παρόντος κανονισμού υπόκειται στην προσκόμιση πιστοποιητικού καταγωγής που εκδίδεται από τις αρμόδιες αρχές της Βραζιλίας (για τις ομάδες 1, 4A, 4B και 7) και της Ταϊλάνδης (για τις ομάδες 2, 5A και 5B) σύμφωνα με τα άρθρα 55 έως 65 του κανονισμού (ΕΟΚ) αριθ. 2454/93.
               2.   Η παράγραφος 1 δεν εφαρμόζεται στις ομάδες 3, 6A, 6B και 8.».

               8)

               Το παράρτημα I αντικαθίσταται από το κείμενο του παραρτήματος του παρόντος κανονισμού.

         Άρθρο 2
   Παρεκκλίσεις από τον κανονισμό (ΕΚ) αριθ. 616/2007
   Για την περίοδο ποσόστωσης από 1ης Ιουλίου 2012 έως 30 Ιουνίου 2013 και όσον αφορά τις δασμολογικές ποσοστώσεις που αντιστοιχούν στους αύξοντες αριθμούς 09.4251, 09.4252, 09.4253, 09.4254, 09.4255, 09.4256, 09.4257, 09.4258, 09.4259, 09.4260, 09.4261, 09.4262, 09.4263,09.4264 και 09.4265 και αναφέρονται στο παράρτημα I του κανονισμού (ΕΚ) αριθ. 616/2007, όπως τροποποιήθηκε με το άρθρο 1 του παρόντος κανονισμού, εφαρμόζονται οι ακόλουθες παρεκκλίσεις:

               α)

               η περίοδος ποσόστωσης ανοίγεται από 1ης Μαρτίου έως 30 Ιουνίου 2013 και η ετήσια ποσότητα μειώνεται κατά 67 %·

               β)

               οι υποπερίοδοι που αναφέρονται στο άρθρο 3 παράγραφος 1 του κανονισμού (ΕΚ) αριθ. 616/2007 δεν ισχύουν·

               γ)

               οι αιτήσεις πιστοποιητικών εισαγωγής και δικαιωμάτων εισαγωγής που αναφέρονται στο άρθρο 5 παράγραφος 1 του εν λόγω κανονισμού μπορούν να υποβληθούν μόνο κατά τις πρώτες εφτά ημέρες του Ιανουαρίου 2013·

               δ)

               τα πιστοποιητικά εισαγωγής για όλες τις ομάδες εκτός από εκείνα για τις ομάδες 5A και 5B ισχύουν από την 1η Μαρτίου 2013 έως τις 30 Ιουνίου 2013.

         Άρθρο 3
   Έναρξη ισχύος και εφαρμογή
   Ο παρών κανονισμός αρχίζει να ισχύει την 1η Ιανουαρίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Δεκεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 351 της 21.12.2012, σ. 47.

      (3)  ΕΕ L 147 της 5.6.2007, σ. 3.

      (4)  ΕΕ L 351 της 21.12.2012, σ. 47».

      (5)  ΕΕ L 114 της 26.4.2008, σ. 3.».

      ΠΑΡΑΡΤΗΜΑ

            «ΠΑΡΑΡΤΗΜΑ I

               Κρέας πουλερικών αλατισμένο ή σε άρμη
                (1)

                        Χώρα

                        Αριθμός ομάδας

                        Περιοδικότητα διαχείρισης

                        Αύξων αριθμός

                        Κωδικός ΣΟ

                        Δασμός

                        Ετήσια ποσότητα

                           (σε τόνους)

                        Βραζιλία

                        1

                        Ανά τρίμηνο

                        09.4211

                        ex 0210 99 39

                        15,4 %

                        170 807

                        Ταϊλάνδη

                        2

                        Ανά τρίμηνο

                        09.4212

                        ex 0210 99 39

                        15,4 %

                        92 610

                        Άλλη

                        3

                        Ανά έτος

                        09.4213

                        ex 0210 99 39

                        15,4 %

                        828

               Παρασκευάσματα κρέατος πουλερικών εκτός κρέατος γαλοπούλας

                        Χώρα

                        Αριθμός ομάδας

                        Περιοδικότητα διαχείρισης

                        Αύξων αριθμός

                        Κωδικός ΣΟ

                        Δασμός

                        Ετήσια ποσότητα

                           (σε τόνους)

                        Βραζιλία

                        4A

                        Ανά τρίμηνο

                        09.4214

                        1602 32 19

                        8 %

                        79 477

                        09.4251

                        1602 32 11

                        630 ευρώ/τόνο

                        15 800

                        09.4252

                        1602 32 30

                        10,9 %

                        62 905

                        4B

                        Ανά έτος

                        09.4253

                        1602 32 90

                        10,9 %

                        295

                        Ταϊλάνδη

                        5A

                        Ανά τρίμηνο

                        09.4215

                        1602 32 19

                        8 %

                        160 033

                        09.4254

                        1602 32 30

                        10,9 %

                        14 000

                        09.4255

                        1602 32 90

                        10,9 %

                        2 100

                        09.4256

                        1602 39 29

                        10,9 %

                        13 500

                        5B

                        Ανά έτος

                        09.4257

                        1602 39 21

                        630 ευρώ/τόνο

                        10

                        09.4258

                        ex 1602 39 85 (2)

                        10,9 %

                        600

                        09.4259

                        ex 1602 39 85 (3)

                        10,9 %

                        600

                        Άλλη

                        6A

                        Ανά τρίμηνο

                        09.4216

                        1602 32 19

                        8 %

                        11 443

                        09.4260

                        1602 32 30

                        10,9 %

                        2 800

                        6B

                        Ανά έτος

                        09.4261

                        1602 32 11

                        630 ευρώ/τόνο

                        340

                        09.4262

                        1602 32 90

                        10,9 %

                        470

                        09.4263

                        1602 39 29

                        10,9 %

                        220

                        09.4264

                        ex 1602 39 85 (2)

                        10,9 %

                        148

                        09.4265

                        ex 1602 39 85 (3)

                        10,9 %

                        125

               Παρασκευάσματα κρέατος γαλοπούλας

                        Χώρα

                        Αριθμός ομάδας

                        Περιοδικότητα διαχείρισης

                        Αύξων αριθμός

                        Κωδικός ΣΟ

                        Δασμός

                        Ετήσια ποσότητα

                           (σε τόνους)

                        Βραζιλία

                        7

                        Ανά τρίμηνο

                        09.4217

                        1602 31

                        8,5 %

                        92 300

                        Άλλη

                        8

                        Ανά τρίμηνο

                        09.4218

                        1602 31

                        8,5 %

                        11 596»

         (1)  Η εφαρμογή του προτιμησιακού καθεστώτος καθορίζεται βάσει του κωδικού ΣΟ και υπό τον όρο ότι το συγκεκριμένο κρέας, αλατισμένο ή σε άρμη, είναι κρέας πουλερικών που υπάγεται στον κωδικό ΣΟ 0207.

         (2)  Μεταποιημένο κρέας πάπιας, χήνας, φραγκόκοτας, που περιέχει 25 % ή περισσότερο αλλά λιγότερο από 57 % κατά βάρος κρέας πουλερικών ή παραπροϊόντα σφαγίων πουλερικών.

         (3)  Μεταποιημένο κρέας πάπιας, χήνας, φραγκόκοτας, που περιέχει λιγότερο από 25 % κατά βάρος κρέας πουλερικών ή παραπροϊόντα σφαγίων πουλερικών.